سید نیاز علی نقشبندی

حضرت مولانا سید نیاز علی نقشبندی المجددی سلسلہ نقشبندیہ مجددیہ کے ایک عظیم بزرگ ہے۔ آپ حنفی المذہب صحیح سنی العقیدہ تھے۔ آپ کی ولادت باسعادت 19 ویں صدی کی ابتداء میں اتر پردیش کے لکھنؤ کے قصبہ اونچاگاؤں میں ایک دیندار سید گھرانے میں ہوئی۔ بچپن ہی سے دینی علوم کو حاصل کرنے کی جدو جہد میں آپ لگ گئے تھے۔ عالمِ شباب میں جب قدم رکھا تو آپ مکمل عالم دین کی سند سے فارغ التحصیل ہوئے۔ علمِ دین کے حصول کے بعد آپ نے شیخِ کامل کی تلاش شروع کی۔

بیعت و خلافت 
ایک مرتبہ آپ ایک دینی محفل میں تشریف لے گئے وہاں ایک مولانا صاحب واعظ فرما رہے تھے۔ مولانا صاحب کی گفتگو سے تصوف و احسان کی چاشنی محسوس ہوئی تو  نیاز علی صاحب فوراً سمجھ گئے کہ یہ مولانا کسی صاحبِ کشف و پیر کامل کی صحبت سے فیض یافتہ معلوم ہوتے ہیں۔ نیاز علی صاحب نے وقت ضائع کئے بغیر محفل کے بعد ان مولانا صاحب سے ملاقات کی اور ان سے دریافت کیا کہ کیا آپ کسی شیخِ کامل کے مرید ہیں؟ انہوں نے بتایا کہ ہاں میں حضرت [[ابوالحسن سید سعید نصیرآبادی]] کا مرید ہوں۔ مولانا صاحب سے آپ نے ابوالحسن صاحب کا پتہ حاصل کیا اور نصیر آباد کے لیے روانہ ہوئے۔ ابوالحسن صاحب اس دور کی بڑی روحانی و علمی شخصیت کے مالک تھے۔ جیسے ہی ابوالحسن صاحب کی بارگاہ میں نیاز علی صاحب نے حاضری دی اور بیعت کی خواہش ظاہر کی تو آپ نے نیاز علی صاحب کو فوراً قبول فرمالیا۔

نیاز علی صاحب نے پیر و مرشِد کے حکم کی تعمیل اور عشق و ادب کی وجہ سے دیگر مریدین پر سبقت حاصل کرلی اور اپنے شیخ کے چہیتے مرید بن گئے۔ 15 سال ابوالحسن صاحب کی خدمت و اطاعت فرمائی۔ اور اس کا ثمرہ یہ موصول ہوا کی ابوالحسن صاحب نے آپ کو سلسلہ عالیہ نقشبندیہ اور دیگر سلاسل کی اجازت و خلافت سے نوازا۔

حوالاجات